Էդդի Վեդդեր

Էդդի Վեդդեր (, իսկական անունը՝ Էդվարդ Լուի Սևերսոն, (), ), ամերիկացի երաժիշտ, երգերի հեղինակ, ով հայտնի է դարձել Pearl Jam խմբից, որտեղ նա եղել է երեք կիթառահարներից մեկը։ Նա հայտնի է իր ուժեղ վոկալով։
Ինչպես նաև նա երգեր է գրում այլ արտիստների համար։ 2007 թվականիn Վեդերը թողարկեց իր առաջին սոլո ալբոմը Վայրի պայմաններում ֆիլմի սաունդթրեքի համար։ Նրա երկրորդ ալբոմը, որը կոչվում է Water on the Road թողարկվել է 2011 թվականին։

Վաղ կյանքը 
Էդվարդ Լուի Սեվերսոնը ծնվել է Իլինոյս նահանգի Չիկագո Էվանստոն արվարձանում 1964 թվականի դեկտեմբերի 23-ին։ Իր ծնողները ամուսնալուծվել են 1965 թվականին, երբ Վեդերը դեռ մանուկ էր։ Նրա մայրը շուտով ամուսնանում է Փիթեր Մյուլերի հետ։ Վեդերը Մյուլերին ընդունել է որպես կենսաբանական հայր և ժամանակի ընթացքում ստացել է նրա ազգանունը։ Վեդերն ունի գերմանական և դանիական արմատներ։

1970-ական թվականներին ընտանիքը, ներառյալ Վեդերի երեք միակողմանի եղբայրները, տեղափոխվում են Սան Դիեգոյի շրջան, Կալիֆոռնիա նահանգում։ Հենց այս ժամանակ Վեդերը, ով մոր կողմից իր 12-ամյակի կապակցությամբ կիթառ էր նվեր ստացել, սկսեց զբաղվել երաժշտությամբ։ Նա իրեն սկսեց լավ զգալ երաժշտության միջավայրում և 1973 թվականին տարվեց The Who խմբի կողմից թողարկված Quadrophenia ալբոմով։ Նա պատմում է. «Երբ ես 15-16 տարեկան էի, ինձ միայնակ էի զգում. ինձ բոլորը լքել էին, բացի երաժշտությունից»։ Նրա մայրը և Մյուլերը բաժանվեցին, երբ Վեդերը ուշ դեռահասության շրջանում էր։ Նրա մայրը և եղբայրները վերադարձան Չիկագո, սակայն Վեդերը մնաց իր խորթ հոր հետ Կալիֆոռնիայում։

Ամուսնալուծությունից հետո Վեդերը իմացավ, որ Մյուլերն իրականում իր հայրը չէ։ Վեդերը հանդիպել էր իր կենսաբանական հորը մանուկ ժամանակ, ով համարվում էր ընտանիքի հին ընկեր։ Այդ նույն ժամանակ նա իմանում է, որ իր հայրը՝ Սեվերսոնը մահացել է ծանր սկլերոզից։ Սան Դիեգոյի ավագ դպրոցի վերջին տարում Վեդերը միայնակ էր ապրում և աշխատում էր Encinitas դեղատանը։ Արդյունքում նա չդիմացավ, և աշխատանքը խանգարեց ուսմանը։ Նա միացավ իր ընտանիքին և վերադարձավ Չիկագո այն ժամանակ, երբ իր ազգանունը փոխեց Վեդերի, որը իր մոր աղջկական ազգանունն էր։

1980-ականների սկզբին, երբ նա աշխատում էր մատուցող, ավարտեց ավագ դպրոցը և սովորեց քոլեջում, որը Չիկագոյից ոչ հեռու էր։ 1984 թվականին Վեդերը վերադառնում է Սան Դիեգո իր ընկերուհու՝ Բետ Լիբլինգի հետ։ Նա երաժշտությամբ զբաղվում էր տանը, ստեղծագործում էր, երգեր գրում, իսկ դրա հետ մեկտեղ աշխատում էր La Valencia հյուրանացում որպես թիկնապահ։ 
1988 թվականին Վեդերը դառնում է Սան Դիեգոյում գործող ֆանկ-ռոք խումբ Bad Radio-ի վոկալիստը։ Վեդերի խմբին միանալուց հետո՝ Red Hot Chili Peppers-ի ազդեցության տակ խումբը իր ոճը փոխում է ավելի ալտերնատիվ ռոք երաժշտության։

Temple of the Dog 
1980-ական թվականներին Վեդերը աշխատել է տեղի բենզալցակայանում։ Շնորհիվ Հարավային Կալիֆոռնիայի բեմերին Վեդերը հանդիպում է Red Hot Chili Peppers խմբի նախկին անդամ Ջեք Այրոնսին, ով դառնում է Վեդերի ընկերը և սկսում է նրա հետ բասկետբոլով զբաղվել։

Ավելի ուշ՝ 1990 թվականին Սիեթլում, Վաշինգտոն նահանգում կազմվում էին երաժշտական խմբեր։ Վեդերը տեքստեր է գրում երեք երգերի համար։ Երգերը պատմում էին մի տղայի մասին, ով խաբված է եղել ընտանիքի կողմից և շատ ուշ է իմացել, որ իրական հայրը մահացել է. տղան մեծանում է, դառնում վարձու մարդասպան և այժմ ցմահ բանտարկված է։ Վեդերը վոկալ գրեց երեք երգերի մասին և ուղարկեց դրանք Սիեթլ։ Այդ երեք երգերը շուտով ստանում են «Ողջ», «Մի անգամ» և «Ոտնաձայններ» անվանումները և ներառվում են Pearl Jam խմբի երգերի մեջ։

Վեդերի ձայնագրությունները լսելուց հետո Mother Love Bone խմբի անդամներ Սթոն Գոսարդը և Ջեֆ Ամենթը հրավիրում են Վեդերին Սիեթլ՝ կենդանի կերպով նրա երգերը լսելու։ Նրանք տպավորվում են Վեդերի յուրահատուկ ձայնով։ Այդ ժամանակ Գոսարդը և Ամենտը աշխատում են Temple of Dog ծրագրի վրա՝ ստեղծված Soundgarden-ի անդամ Քրիս Քորնելի, Էնդրյու Վուդի, ով մահացել էր 24 տարեկանում, Soundgarden-ի հարվածային գործիքների երաժիշտ Մեթ Քեմերոնի և նորեկ Մայք ՄաքՔրեդիի հետ։ «Hunger Strike» երգը դառնում է Քորնելի և Վեդերի դուետը։ Քորնելն ավելի ուշ ասել է. «Նա երգեց այս երգը այնպես, ինչպես ես էի ցանկանում»։ Վեդերը մի քանի երգերում նույնպես մասնակցություն ունեցավ և 1991 թվականի ապրիլին Temple of Dog-ը թողարկվեց A&M Records-ի կողմից։

Pearl Jam 
Pearl Jam-ը կազմավորվել է 1990 թվականին Ամենտի, Գոսարդի և ՄաքՔրեդիի կողմից, ովքեր հետո ներգրավելով Վեդերին և այլ երաժիշտների, համալրել են խումբը։ Խմբի անունը սկզբում Մուքի Բլեյլոք էր, սակայն Epic Records-ի հետ կնքած պայմանագրից հետո, խումբը ստիպված է եղել փոխել անուն և ստեղծել Ten ալբոմը։

Ten ալբոմը իրական պայթուցիկ էր, որը թողարկումից հետո սկսեց մեծ քանակով վաճառվել։ Խումբը անսպասելիորեն հայտնվեց ուշադրության կենտրոնում և հանդես եկավ Սիեթլի բեմերում։ «Jeremy» երգը նոմինացված է եղել Գրեմմիում որպես լավագույն ռոք երաժշտություն և լավագույն երաժշտություն Hard Rock Performance-ում 1993 թվականին, Pearl Jam-ը ստացել է չորս մրցանակ 1993 թվականին MTV Video Music Awards-ում լավագույն տեսահոլովակի համար։ 2000 թվականին խումբը թողարկում է իր վեցերորդ ստուդիական ալբոմը «Binaural»-ը, որը մեծ հաջողություններ է ունեցել։
2002 թվականին թողարկում է իր յոթերորդ ալբոմը՝ «Riot Act»-ը։ 2004 թվականին Մեծ ձուկը ֆիլմում «Մարդը ժամացույցից» երգով նոմինացվում է Ոսկե գլոբուսին։ Խմբի 8-րդ ալբոմը թողարկվել է 2006 թվականին, 9-րդը՝ 2009 թվականին («Backspacer») և 10-րդը՝ 2013 թվականին («Lighting Bolt»):

Սկավառակագրություն

Սոլո սկավառակագրություն

Temple of Dog

Pearl Jam 
 Ten (1991)
 Vs.' (1993)
 Vitalogy (1994)
 No Code (1996)
 Yield (1998)
 Binaural (2000)
Riot Act (2002)
Pearl Jam (2006)
Backspacer (2009)
Lightning Bolt (2013)

Ստեղծագործություններ

Տեսահոլովակներ 
 2007 - Hard Sun
 2008 - Guaranteed
 2008 - No More
 2010 - Better Days
 2011 - You're True
 2011 - Longing To Belong
 2011 - Can't Keep 
 2012 - Sleeping By Myself

Ներդրումներ և համատեղ աշխատանքներ

Ծանոթագրություններ 

«Գրեմմի» մրցանակի դափնեկիրներ
Ամերիկացի սոցիալիստներ
Ամերիկացի ռոք երգիչներ
Ամերիկացի ֆեմինիստներ
Ֆեմինիստ երաժիշտներ
21-րդ դարի ամերիկացի երգիչներ
Ամերիկացի աթեիստներ
20-րդ դարի ամերիկացի երգիչներ
Ամերիկացի երաժիշտներ
Ամերիկացի կիթառահարներ
Բեմական կեղծանուններ